Document ID: 32004R0656

KOMISIJAS REGULA (EK) Nr. 656/2004
(2004. gada 7. aprīlis),
ar kuru groza Regulu (EEK) Nr. 752/93, ar ko paredz noteikumus par to, kā īstenot Padomes Regulu (EEK) Nr. 3911/92 par kultūras priekšmetu izvešanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EEK) Nr. 3911/92 par kultūras priekšmetu izvešanu[1], un jo īpaši tās 7. pantu,
pēc apspriešanās ar Kultūras priekšmetu padomdevēju komiteju,
tā kā:
(1) Komisijas 1993. gada 30. marta Regula (EEK) Nr. 752/93, ar ko paredz noteikumus par to, kā īstenot Padomes Regulu (EEK) Nr. 3911/92 par kultūras priekšmetu izvešanu[2], nosaka izvešanas atļaujas veidlapas paraugu, kas piemērojams tām kultūras preču kategorijām, kuras uzskaitītas Regulas (EEK) Nr. 3911/92 pielikumā. Tomēr šāda veidlapa neatbilst Apvienoto Nāciju Organizācijas "Norādījumiem par tirdzniecības dokumentu formu" un praksē tās izmantošana rada dažas problēmas.
(2) Tādēļ jāsagatavo jauns veidlapas paraugs, kas atbilst Apvienoto Nāciju Organizācijas "Norādījumiem par tirdzniecības dokumentu formu". Veidlapai arī jāpievieno paskaidrojumi, lai palīdzētu ieinteresētajām personām to sagatavot vienādi un pareizi.
(3) Regulā (EEK) Nr. 752/93 izvirzīts noteikums, ka veidlapa jāaizpilda ar mehāniskiem vai elektroniskiem līdzekļiem vai rokrakstā. Tomēr, lai samazinātu administratīvās izmaksas, dalībvalstīm, kuras to vēlas un kurām vajadzīgie tehniskie līdzekļi, jāatļauj izveidot dokumentu, izmantojot elektroniskos saziņas līdzekļus.
(4) Lai nodrošinātu to, ka izdevēja iestāde saņem veidlapas 3. eksemplāru, jāparedz, ka muitas iestāde, caur kuru notiek izvešana no Kopienas muitas teritorijas, šo eksemplāru nosūta atpakaļ izdevējai iestādei, nevis izvedējam vai viņa/viņas pilnvarotajam pārstāvim, kā paredzēts pašlaik.
(5) Tādēļ attiecīgi jāgroza Regula (EEK) Nr. 752/93,
IR PIEŅĒMUSI ŠO REGULU.
1. pants
Regulu (EEK) Nr. 752/93 groza šādi:
1. Regulas 3. panta 3. punkta ievaddaļu aizstāj ar šādu tekstu:
"3. Veidlapas izgatavo iespiestā vai elektroniskā formā un aizpilda kādā no Kopienas oficiālajām valodām, ko noteikušas izdevējas dalībvalsts kompetentās iestādes."
2. Regulas 6. panta 1. punkta ievaddaļu aizstāj ar šādu tekstu:
"1. Iesniedzējs aizpilda pieteikuma veidlapas 1., 3., 6. līdz 21., 24. un, ja vajadzīgs, 25. aili, un citas lapas, izņemot to aili vai ailes, kurās atļauts veikt iepriekšēju iespiešanu."
3. Regulas 8. pantu groza šādi:
a) 1. punkta pirmo daļu aizstāj ar šādu tekstu:
"1. Tā muitas iestāde, kas atbild par izvešanas deklarācijas noformēšanu, nodrošina, ka ieraksti izvešanas deklarācijā vai, ja vajadzīgs, ATA karnetē atbilst ierakstiem izvešanas atļaujā un ka atsauce uz izvešanas atļauju ir ierakstīta izvešanas deklarācijas vai ATA karnetes pasakņa 44. ailē."
b) šā panta 2. punktu aizstāj ar šādu:
"2. Kad aizpildīta 2. un 3. eksemplāra 23. aile, muitas iestāde, kas pilnvarota pieņemt izvešanas deklarāciju, nosūta atpakaļ deklarētājam vai viņa/viņas pilnvarotajam pārstāvim eksemplāru, kurš paredzēts īpašniekam."
c) 3. panta pēdējo teikumu aizstāj ar šādu:
"Muitas iestāde uzspiež savu zīmogu veidlapas 26. ailē un nosūta to atpakaļ izdevējai iestādei."
4. Regulas 16. panta 3. punkta ievaddaļu aizstāj ar šādu tekstu:
"3. Šo atļaujas veidlapu izgatavo iespiestā vai elektroniskā formā, vienā vai vairākās Kopienas oficiālajās valodās."
5. Regulas I pielikumu aizstāj ar šīs regulas pielikuma tekstu.
2 pants
Izvešanas atļaujas, kas izsniegtas līdz 2004. gada 30. jūnijam, ir derīgas līdz 2005. gada 30. jūnijam.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 7. aprīlī

Labels: 12
3
0